Džoiner-Kersis varžybose su soviete Irina Belova
laimėjo auksą.
Hjustonas kelia vis daugiau klausimų
dėl „Polaris“ viešbučio katastrofos
ir žmonių žūties skrydžio Žemės orbita metu.
NASA žada nuodugniai ištirti
erdvėlaivio saugumo sertifikavimo procesą,
kai tuo metu Kongrese suabejota NASA patikimumu.
Gal galite išjungti?
- Kyla klausimų... - Taip, ponia.
„HELIOS“ AEROKOSMONAUTIKA IR DEVAS AJESA PRADEDA ENERGIJOS REVOLIUCIJĄ
Ponia Boldvin.
Ačiū, kad atvykote taip toli.
Nėr už ką.
Nuoširdžiai užjaučiu dėl Semo.
Ačiū.
Jūsų projektas buvo nuostabus.
Štai kam jus pasikviečiau.
Ar per mažai?
Ne, pasiūlymas labai dosnus.
Toks dosnus, jog net kelia klausimų.
Mūsų įmonės reputacija sužlugdyta.
Mūsų skolininkai reikalauja grąžint jiems pinigus.
Pardavę „Polaris“ dalims,
surinktume tik minimalią sumą.
Bet jums rūpi ne tik pinigai.
Ne.
Kažkur skaičiau, kad bandote naują metano variklį.
Iš to, ką supratau,
su metanu iki Mėnulio skrist neapsimoka.
Bet į Marsą - taip.
Kiek žinau, „Helios“ neturi erdvėlaivio,
galinčio skraidinti įgulą dvejus metus.
Vadinasi, tam, kad sukurtumėte savąjį, jums prireiks penkerių metų.
Septynerių.
Bet įsigiję erdvėlaivį, kuriuo gali skristi žmonės,
tokį kaip mano viešbutį, ir primontavę naujų variklių...
Nuostabi teorija.
Rimtai manote, kad jums gali pavykti?
Mano tėtis atvyko į šią šalį su keliais šilingais kišenėje.
Jis baigė mokslus ir tapo inžinieriumi.
Jis tikėjo Džeko Kenedžio žodžiais:
„Amerikoje įmanoma viskas.“
Lig šiol prisimenu jį tą 1969-ųjų vakarą sėdintį svetainėje,
prilipusį prie televizoriaus
ir žiūrintį, kaip sovietai iškėlė savo raudonąją vėliavą Mėnulyje.
Jo skruostais tekėjo ašaros.
Tai buvo pirmas kartas, kai pamačiau jį verkiantį.
Būti pirmam - daug ką reiškia.
Bet jūs varžysitės su dviem galingiausiomis
ir turtingiausiomis šalimis pasaulyje.
O jei jie suskirstys Marsą taip, kaip suskirstė Mėnulį,
mes niekada neištrūksime iš to naikinančio ciklo „mes prieš juos“.
Kenijoje suahilių kalboje yra žodis „harambee“.
Jis reiškia „kartu stipresni“. Abipusė atsakomybė.
Štai kokia „Helios“ prasmė.
Tai! Tai pastūmės žmoniją naujam šuoliui.
Kolonizuoti Marsą, Saturno mėnulius, Jupiterį.
Spėju, dabar kelsite kainą.
Puiki kalba.
Verta dar bent dešimties procentų.
Gerai, Karen Boldvin. Sutarta.
Mano teisininkai paruoš dokumentus.
Sveikinu.
Penki, keturi, trys, du, vienas.
LEMTINGAS POKYTIS
Iš kelio, žmonės! Praleiskite!
Turiu tučtuojau pamatyti generolę, po velnių.
Jos nėra.
- Vis dar Hantsvilyje? - Taip.
Tai gal tu man paaiškinsi šitą nesąmonę.
Aš negaliu, nes nesuprantu brailio rašto.
Juk užrašai kiekvieną tamsos valdovės žodį, kurį ji išspjauna iš savo irštvos.
Ką, ji manė, kad nepastebėsiu pačioje pabaigoje palikto perlo?
„Kandidatai į astronautus privalo atitikti kriterijus,
nustatytus Kandidatų į astronautus kvalifikacijos komiteto.“
Neabejotinai statytinių komiteto.
Iš visų klastingų dūrių į nugarą...
Nesikarščiuokite.
Šis komitetas turi tik patariamąjį žodį...
Nemalk šūdo!
Tai - galios atėmimas. Viskas paprasta.
- Ji bando priversti mane. - Priversti jus?
Dėl misijos į Marsą.
Mūsų bebaimė vadė privalo atminti štai ką.
Aš sprendžiu, kas skrenda ir kada,
kad ir ką ji rašytų savo prakeiktose atmintinėse!
Eime, Ole.
Tu, kaip pažangiosios robotikos mokslų daktarė,
turėdama patirtį Mėnulio misijose, idealiai tiktum
vadovauti 1998-ųjų misijai į Marsą.
Antrai misijai į Marsą.
Ar teisingai suprantu?
Mano kvalifikacijų gausa iš tiesų man sutrukdė skrist pirmai?
Taip. Galima sakyt.
Nemanau, kad faktas, jog jūs su Edu...
Nepradėk, Dane. Mes su tavim irgi seniai pažįstamos.
Žinau.
Bet čia tu klysti, Mole.
Toks mano sprendimas ir mano nuomonė.
Be abejonės mokslinėje dalyje tu stipresnė.
Ir tavo kvalifikacijų ypatingai prireiks
tada, kai jau bus įrodyta, jog tokia kelionė įmanoma,
ir mes imsime ten kurti nuolatinę bazę.
Bet Edas - lakūnas bandytojas, jis labiau tiks pirmam skrydžiui.
Jis pratęs dorotis su nežinomybe.
O pirmas skrydis į Marsą
bus krūva nežinomybių.
Jis gal nebus tas, kuris atras gyvybę Marse.
Bet jis tikrai yra tas, kuris įvykdys šią misiją
ir pristatys atgal visus gyvus.
Nervina.
Taip.
Aš puikiai suprasiu, jei atsisakysi vadovauti dublerių įgulai.
Pagalvok ir pranešk man.
Man nereikia galvoti.
Aš jį remsiu.
Kiek reikės programai ir Edui.
Padarysiu viską.
Taigi, kaip matote, iš Marso atmosferos bei vandens resursų
galim pasigaminti metaną, vandenilį ir deguonį.
Klausimas jums:
kuri technologija geriausiai tinka ilgalaikei Marso misijai
mūsų aptartiems tikslams?
Atminkite, svarbiausia čia ne tik masė.
Pagalvokite apie tai, kiek reikės elektros suskystinimui, transportavimui
ir saugojimui kiekvienu atveju.
Savo paskaičiavimus atsiųskite man iki kito trečiadienio.
Siųskite ne jam, vaikai, o Kenui Muriatai.
Jis nuo šiol perims šį kursą.
Kodėl?
Tai - ne mano įsakymas.
Kandidatų į astronautus kvalifikacijos komitetas abejoja,
jog porą metų galėsi tinkamai vesti šį kursą.
Nesityčiok iš manęs, Mole.
Kodėl turėčiau, admirole?
Nes tau nuo valdžios nunešė stogą.
Nederėjo man tavęs skirti į šią vietą.
Na, visi mes esame priėmę sprendimų, kurių gailimės.
Tikiuosi, šis nebus toks.
Rimtai?
Taip.
Edvardas Boldvinas vadovaus pirmajai Amerikos misijai į Marsą.
Eina šikt.
Eina šikt!
- Tik nesusimauk. - Nesusimauk.
KAREN BOLDVIN IR SEMAS KLYVLENDAS KOSMINIAI TURAI „POLARIS“
METŲ ENTREPRENERIAI
Labas.
Deni! Ką čia veiki?
Atėjau paimti mamos astronautės segtuko iš Semo kabineto.
Pamenu dieną, kai ji jį gavo.
TREISĖ STYVENS APOLLO 25
Semas visada didžiavosi tavo mama. Žinai tai?
Jis ir tavim didžiavosi.
Tai, kaip sugebėjai susitvarkyti po visko.
Tu - šaunuolis.
Džiaugiuosi, kad tau pavyko parduoti įmonę.
Bent jau pinigų gausi.
Turiu padėkoti ir tau.
Jei nebūtum užsukęs to varytuvo, aš...
Manęs čia nebūtų.
Tai nebuvo absoliučiai altruistiška. Aš ir savo kailį išgelbėjau.
Man metas.
Deni?
Pobūvio metu...
kodėl paleidai tą dainą?
Kokią?
Tą dainą.
Tai Amber pasiūlė.
Ji - irgi Bilio Svono gerbėja.
Puiki daina.
Taip.
Labos nakties.
- Karen? - Taip?
Aš pamelavau.
Apie dainą. Apie mus abu.
- Apie viską. Paklausyk. - Deni...
Vestuvių dieną mane tiesiog pykino.
Nesupratau, kodėl,
kol neatsidūriau ten, o pasaulis sukosi po manim, bet...
tą akimirką aš negalvojau apie Amber.
- Nenoriu to girdėti. - Aš galvojau tik apie tave.
- Tai negerai. - Tai - tiesa.
- Nesvarbu. Aš nenoriu girdėti. - Galvojau apie tavo akis.
- Ką? O Dieve. - Apie tavo plaukų kvapą, lūpas.
- Eik. Išeik iš čia. - Kad galiu niekad tavęs nepamatyti.
Liaukis tučtuojau. Liaukis!
Pakaks!
Jėzau, aš maniau, kad tu pamiršai visa tai!
Bandžiau.
Neįsivaizduoji, kaip aš stengiausi.
Daugiau aš to nekartosiu.
Daugiau nedrįsk man skambinti vidury nakties
ar girtas veržtis pas mane namo.
To daugiau nebus, girdi?
Privalai tai palikt praeity.
Prašau.
Tai buvo klaida, girdi? Atleisk man.
To neturėjo nutikti.
Ar tai dėl Edo?
Ką?
Mačiau jus abu vestuvėse.
Negaliu patikėti, kad grįši pas tą šunsnukį.
Dieve mano, Deni.
Kaip jis kalba su tavim, su visais.
Lyg būtų Dievo dovana ar panašiai.
Deni, tai nesusiję su Edu.
Visiškai! Girdi?
Tau reikia grįžt namo pas žmoną.
OSTINAS, TEKSASAS
Bet man patinka Džonas.
Mūsų požiūris į daugumą dalykų sutampa, mes turim puikų ryšį.
Ryšys - ne svarbiausia.
Svarbu pasirinkti viceprezidentą, pridėsiantį vertės tavo sąrašui.
Toks nuosaikus žmogus kaip Makeinas...
Padės pritraukti demokratus.
Jis pasisako už mokesčių mažinimą ir išlaidų ribojimą,
bet jis - socialiai liberalus ir karo didvyris.
Jei man kas nutiktų, jis būtų puikus prezidentas.
Dėl to neverta nerimauti,
kol tu netapai prezidente.
Tau nereikia tokio kaip tu.
Tau reikia tokio, kuris pastiprins tavo silpnas vietas.
Klintonas pirmauja šešiais punktais,
už jį balsuoja vyrai.
Ir nesvarbu, jog aš - buvusi astronautė,
daugiau nei dešimt metų rizikavusi savo gyvybe.
Aš įsilieju į partiją, dievinančią alfa patinus,
todėl turiu turėti vieną tokį savo pusėje, taip?
Būtent. Ir geriau tokį, kuris patiks evangelikams.
Todėl noriu, jog dar sykį pakalbėtum su Bragu.
Tas žmogus nebūtinai tau turi patikti.
Jis turi patikti rinkėjams.
Žinai, ką jis sakė apie Marsą?
Kad jis palaiko pilotuojamą misiją.
Nes, pasak jo, Marsas - toje pačioje orbitoje kaip ir Žemė
ir turi vandens kanalų.
Mokslas - ne jo stiprioji pusė. Bet tu jam paaiškink.
Svarbiausia, kad jis - vienas Konservatorių Jėzui Kristui įkūrėjų.
Taip.
Ar mes tikrai norim tokių pažiūrų žmogaus savo sąraše?
Svarbu ne tai, ko mes norim, o tai, ko mums reikia.
Gerai. Susitark dėl susitikimo, bet aš nieko nepažadu.
- Tėti! - Vajė!
Pikta ranka!
Nežinau, kur ta pikta ranka. Man regis, jos čia nėra.
Saugokis, tėti!
- Vajė! Ji tave puola! - Mamyte! Gelbėk!
Atšok, pikta ranka! Traukis.
- Tada ji ateina iš ten. - Dink iš čia, pikta ranka!
Iš kitos pusės.
Vajė!
Taip, Skoti!
Tau pavyko! Nugalėtojas!
MELASO ĮDUBA - KANDORO ĮDUBA PIRMINĖ NUSILEIDIMO VIETA
- Sveikinu, admirole. - Ačiū.
Labas, Bobai.
Tikiuosi, tas daiktas tau nesutrukdys.
Nea. Porą savaičių negalėsiu vairuoti su mechanine pavara.
Išsinuomojau vieną tų elektrinių rodsterių.
Jokių pavarų. Gryna galia.
Iki 60 km/val. įsibėgėja per 3,4 sek.
Smagu!
Sveikinu dėl Marso.
NASA, regis, amžių vertina labiau už grožį.
Tai jau ne! Šis paskyrimas man kainavo dėžę viskio „Glenfiddich“.
Pažįsti Molę, ją palenkt nėr lengva.
- Ar aš nežinau? - Pažadu tau
palikti dėžę tavo mėgstamo gėrimo Marse.
Žiūrėk, kad pirma nepakratytum kojų.
Nulinis šansas. Man viskas gerai.
Išskyrus koją.
Ji greit sugis.
Tikiuosi.
Nes jei suklupsi, nors sekundei,
aš kaipmat užgrobsiu tavo kėdę.
Mes su dublerių įgula kvėpuosim tau į nugarą
iki pat starto.
Nieko kita ir nesitikiu.
Nagi.
Sveikas, tėti. Kaip tavo koja?
Gerai. Žinotum, jei atsiliepinėtum į mano skambučius.
Žinau. Atleisk man.
Tiek to. Turiu tau naujienų.
Nesakyk. Ivon sudaužė dar vieną automobilį?
Ne.
Turėtum žinoti.
Mes su ja skiriamės.
Mažiau nei metus. Tavo naujas rekordas.
Galėtum bent apsimesti, jog liūdi.
Tu teisus. Atleisk. Negražu iš mano pusės.
Tai kur dabar kraustaisi?
Tik ne atgal į Šamroką, tikiuosi?
Ne. Radau naują puikų rajoną.
Manau, tau patiks.
Tikrai? Kur?
Čia visai smagu.
Gavai misiją?
Nieko sau!
Sveikinu, tėti!
Taip. Gavau.
Sklinda gandas, jog rusų varikliui sunkiai kalasi dantys,
todėl labai galimas daiktas, kad JAV bus pirmieji.
Ir tai dar ne viskas.
Ar norėtum skrist kartu?
Kur, į Marsą?
Juk tam ruošeisi visą gyvenimą, Kele.
Ar NASA leis vienos šeimos nariams skristi į tokią misiją?
Tavo tėvas turi gerų ryšių.
Mudu su Mole vienas kitą suprantame.
Taip, seni geri kolegos.
Tau bus puiki proga išlįst iš sniegynų, vaikeli,
ir pakilt į dangų.
Nežinau...
Tektų atidėti savo tyrimą ketveriems, gal penkeriems metams.
Aš tau siūlau tapti viena pirmųjų Žemės gyventojų, nuskridusių į Marsą,
o tu man kalbi apie tyrimą?
Aš nesuprantu.
Ketveri metai Anapolyje, dveji - lakūnų mokykloje.
Puikūs rezultatai astronautų kursuose, pirmasis skrydis į „Skylab“.
Tačiau į kosmosą tu neskrendi,
o išvyksti į pasaulio kraštą kasinėti bakterijų.
Šis tyrimas mums rodo, kaip galėjo vystytis gyvybė Marse.
Atradome Sphingomonas dessicabilus,
galinčią ištverti ypač didelius šalčius.
Tai skrisk su manim, pasiimk šiek tiek sinkų-linkų
ir ištirk, kaip galima jų užsiauginti ten.
Sphingomonas.
Svingabangas. Taip ir sakiau.
Taigi...
Ar sutinki?
Žinoma, kad sutinku.
Šaunuolė! Bus kaip senais gerais laikais.
Aš tave myliu. Visada.
Aš irgi tave myliu, tėti. Visada.
Iki.
- Labas. - Labas.
Šios krevetės skaniai kvepia.
Tik neperkepk jų.
Geras vadas nekontroliuoja visų smulkmenų.
Matyt, todėl negavau tos misijos.
Molė Marsą atidavė Edui.
Aš - jo dublerė.
Mieloji, man labai gaila.
Žinau, kaip tu to norėjai.
Neatrodai labai nusivylęs.
Na...
Prisipažinsiu, jaučiu palengvėjimą.
Sakei, kad palaikai šį mano norą.
Žinojau, kad kosmosas pavojingas, bet tai buvo...
kažkas nerealaus, supranti?
Tai, ką mes ten patyrėme.
Žinau. Tai - realu. Aš suprantu.
Bet planuojama, kad 1998 m. skrisiu aš. Tu tai žinai.
Žinau.
Izaijas bent jau bus baigęs mokyklą, o kol kas jam reikalinga pagalba.
Man pagalbos nereikia.
Tavo pažymiai sako ką kita.
Aš ilgai ruošiuosi, bet paskui puikiai pasirodau.
Aš dabar mokiausi.
Ar todėl iš tavo kambario sklido simuliuojamų šūvių garsai?
O kodėl kalbame apie tai, kad būsi namie?
Ponas Boldvinas paskirtas Marso misijos vadu.
Išrinko seną baltaodį. Kaip netikėta.
Ar su savimi jis pasiims lazdelę ir kolostomijos maišelį?
Liaukis jau.
Gera žinia yra ta, jog padėsiu tau ruoštis istorijos baigiamajam darbui.
Kokia ten tema?
Džonas Adamsas.
Džonas Adamsas, teismus prifarširavęs teisėjais federalistais.
Amžinas klausimas. Valstybinės teisės prieš galingą vyriausybę.
Elen Vilson ir Bilas Klintonas šiandien ginčijasi dėl to paties.
Bus linksma.
Jau gailiuosi, kad negavai vadės pareigų.
Išlaidavimas privertė gubernatorių Bilą Klintoną
padidinti pardavimo mokestį Arkanzase iki 33 proc.
Dabar jis tikisi tapti prezidentu,
kad galėtų padidinti federalines vyriausybės išlaidas iki 220 mlrd.,
o tai reiškia didesnius mokesčius visiems amerikiečiams.
Todėl reikia, kad už mus kovotų tikra Amerikos didvyrė.
Senatorė Elen Vilson tars griežtą ne
pražūtingai Klintono mokesčių ir išlaidavimo politikai.
Todėl dalyvauju prezidento rinkimuose.
Kurkime geresnę ateitį. Kartu.
Savo mėgstamiausią keptuvę nuo riebalų gelbėkite
nauja riebalus šalinančia priemone su citrinų kvapu.
Labai džiugu, kad atėjote, pone.
Gubernatoriau Bragai. Ačiū, kad taip skubiai atvykote.
Neabejoju, kad esate labai užsiėmęs.
Man atrodo, kad dar ne taip, kaip jūs, ponia.
Man garbė čia lankytis.
Atleiskite už netvarką.
Kraustomės į kitą štabą,
didesnį pastatą, todėl čia tvyro chaosas.
Patikėkite, aš jus suprantu.
Praėjusiais metais renovavome gubernatoriaus rūmus,
tai iki šiol nerandu savo mėgstamiausių rankogalių segtukų.
Asmeniškai mes ne itin daug bendravome,
tačiau visuomet žavėjausi jūsų tiesiu ir paprastu elgesiu.
Norėčiau manyti, jog tai - bendras mūsų bruožas.
Visiškai sutinku.
Aš buvau jūsų gerbėjas nuo pat...
Pati žinot.
- Nuo „bako“? - Bako.
Po galais, tai buvo neįtikėtina. Neabejoju, dažnai tai girdite.
Tik kasdien.
Nuo tada aš jus stebiu,
ir jūsų balsas Senate visada buvo itin svarus.
Jūs vedate mus į XXI amžių.
Nors mes spardomės ir klykiame, po teisybei.
Ačiū jums.
Kaip Laris jums sakė,
aš ieškau kandidatų į savo viceprezidentus.
Ir prieš apsispręsdama,
norėjau atvirai su jumis pasikalbėti.
- Kitaip kalbėti neverta. - Puiku.
Yra kelios sritys, dėl kurių mūsų požiūriai nesutampa.
Pavyzdžiui, kamieninių ląstelių tyrimai.
Tiesa. Aš - prieš kamieninių ląstelių tyrimus.
Tvirtai palaikau gyvybę.
Kaip ir aš,
bet ši mokslinė sritis padės gelbėti daugybę gyvybių.
Norėčiau kliautis savo viceprezidento
atvira ir tiesia nuomone.
Visada.
Tačiau man reikia, kad mes abu liktume vienoje komandoje,
net jei viceprezidentas nesutinka su kiekvienu mano sprendimu ar pozicija.
Bus atvejų, kai man reikės viceprezidento palaikymo ten,
kur mūsų nuomonės gali ir išsiskirt.
Kaip manote, ar tai sugebėsite, gubernatoriau?
Ar teks kai ką paaukoti? Žinoma.
Aukos - bet kokios kelionės dalis.
Ponia, kalbėsiu su jumis atvirai, kaip ir jūs su manimi.
Jei aš leisiuosi į kovą,
tai tik paskui tikrą Amerikos didvyrę kaip jūs.
Per ilgai respublikonų partija vedama
tik tokių, kurie atrodo kaip aš.
Man būtų garbė tarnauti jums, jei to manęs būtų paprašyta.
- Labas. Anksti grįžai. - Labas.
Ar elektromagnetinis skyrius gaus prekes?
Labai galimas dalykas.
Puiku. Turiu pasakyti, esu kiek suirzęs.
Kodėl?
Na...
Aš pastačiau dvidešimtinę už Danielę kaip 1996-ųjų Marso vadę.
Maniau, kad ji ir bus.
Suprask mane teisingai, aš suprantu, kodėl pasirinkai Edą, bet...
Pala, pala. Ką pasakei?
Ne, tik...
Juk Edą paskyrei misijos vadu.
Tiesa?
Asmenybės bruožai turi būt pakeisti,
vadinasi, Beibas Rutas įstrigs tame, ką organizacija jau buvo parinkusi.
Ramiai, Ole.
Gali paaiškinti, kodėl Bilas Štrauzeris man pranešė,
jog vadu paskyrei Edą Boldviną?
Aš išplatinau pranešimą.
Spėju, dar nespėjai jo perskaityti.
Juk mes susitarėm pratęsti pokalbį man grįžus.
Štai tu grįžai, ir mes kalbamės.
Liaukis. Apėjai mane, nes buvau išvykusi.
Apėjau tave?
Kai pati paskubomis subūrei kažkokį astronautų atrankos komitetėlį?
Jame - geriausi agentūros protai.
Liaukis. Nori nuraut kiaušus mano skyriui,
ką darai visiems skyriams
pastaruosius dešimtį metų.
Manai, jog darau būtent tai?
Tu nekenti visų, kurie nešoka pildyti kiekvienos tavo užgaidos.
Man nerūpi, kiek draugų turi Vašingtone.
- Aš neleisiu tau sutriuškinti... - Neleisi?
Tu neleisi?
Mole, dabar - ne septintasis dešimtmetis,
o NASA - ne tokia, kokia buvo Dyko laikais.
Ir tavo aklas atsisakymas...
- Aš ne apie tai. - Žinau, apie ką tu.
Man įgriso su tavim diskutuoti. Mano darbas - skirti įgulos narius,
įskaitant ir tuos, kurie skris į Marsą 1996 m.
Aš dirbau savo darbą.
- Tau nederėjo to daryti. - Kas padaryta, padaryta.
Ne, tai, kas padaryta, teks ištaisyti.
Tu atleista, Mole.
Tu nedrįsi.
Jau išdrįsau.
Išeidama leidimą palik ant stalo.
Atėjo admirolas Boldvinas.
- Labas, Edai. - Labas.
Prisėsk.
Ar turėjai laiko peržiūrėti mano norų sąrašą?
Edai, mums reikia pakalbėti.
Žinau. Apie Kelę, tiesa?
Aš suprantu. Bet visai ne dėl to, kad ji - mano duktė.
- Ji puikiai kvalifikuota... - Ne apie tai, Edai.
Gerai.
Tu nevadovausi Marso misijai.
Ką?
- Ne, Molė... - Paskubėjo.
Ji paskubėjo. Agentūra renkasi Danielę Pūl.
Aš nesuprantu.
Edai, esi geras vadas, tuo niekas neabejoja.
Bet Danielė turi daugiau įgūdžių mokslinei bazei įkurti...
Nesąmonė.
Ko jūs mane tampote?
Aš suprantu. Ir aš atsiprašau.
Pala, o kas, po velnių, nutiko? Kodėl tai man praneša ne Molė?
Nes tai - mano pareiga.
Ir Molė daugiau čia nedirba.
- Nuo kada? - Nuo šiandien.
O kas jos vietoje?
Nuo šiol įgulų sudėtis bus formuojama
atsižvelgiant į misijos parametrus, kuriuos nustatys atrankos komitetas.
Atrankos komitetas.
Dabar tai spręs kostiumuoti skystablauzdžiai?
Suprantama, sistema bus tobulinama.
Tobulinama! Po velnių.
Dykas šią sistemą sukūrė tam,
kad atranką vykdytų tas, kuris rizikavo savo gyvybe taip pat kaip ir mes.
O dabar tai darys pataikūnai rašeivos.
Bravo, Margo. Gali didžiuotis savimi.
- Negali būt. - Tik pažiūrėk!
- Jis jį daužo. - Štai!
- Stipri pradžia. - Štai taip. Geras.
- Bombšelis jį sudaužys. - Aš už jį nestatyčiau.
- Sudaužys. - Žiūrėk!
Žiūrėk. Jis jį daužo.
- Jis jį daužo. Daužo. - Eina sau.
Pagavo jį ore!
O, varge.
Skaudu žiūrėti.
- Bombšelis naikinamas. - Alio?
Varge.
- Siaubas. - Sveika, Margo.
- Taip. - Sekundėlę.
Botų mūšis prasidėjo, o Bombšelis...
Juokauji?
O kas Edui?
Kodėl?
Dieve mano, Margo. Aš taip džiaugiuosi.
Tu nepasigailėsi. Girdi? Pažadu tau.
Taip. Iki pasimatymo rytoj.
Dieve mano.
Vajė.
Aš nemaniau, kad ji tai padarys. Gal išties laikai pasikeitė?
Mes atėjome dirbti ne į tokią agentūrą. Tai jau tikrai.
Gerai, kad Dykas to nepamatys.
Už Dyką. Ir Bazą.
Už tave ir mane, nykstančią rūšį.
Nori pasiimti šitą?
Esu tikra, kad toli jau nebesmūgiuosiu.
Gal „Outpost“ bare gerai jį parduočiau.
Autentiškas astronautų suvenyras.
„Outpost“ baras.
Dar viena puiki vieta - šuniui ant uodegos.
Taip. Kaip ir mes abu.
Rozales, važiuojam.
Gerai, Rinai. Važiuojam.
- Ačiū. - Geros dienos.
Viskio su ledu. Ačiū.
Labas, Bobai.
Ne, jau nebesinori čia tarti šių frazių.
Kažkaip be ryšio.
Sveikinu.
Pirmas žmogus Marse.
Edai, aš nenorėjau, kad taip viskas klostytųsi.
Juk žinai.
Man labai gaila.
Juk ne tu tai padarei, o NASA.
Moksliukai perėmė valdžią.
Gordo tai pranašavo.
Būdamas Džeimstone jis matė visas tas nesąmones.
Pionieriams vietos nebėr.
Kieno čia gimtadienis?
Trys, du, vienas.
Startas!
Su gimimo diena!
Startas!
Na, po ketverių metų būsi už 225 mln. km nuo čia.
O aš greičiausiai stovėsiu ten kampe ir pasirašinėsiu suvenyrus.
Nemanau. Niekas čia nežinos, kas tu toks.
Greičiausia.
Turbūt visą gyvenimą klausinėsiu savęs,
kodėl nenusileidau su „Apollo 10“?
Bet tada buvo bent jau mano paties sprendimas.
O dabar ėmė ir atėmė iš manęs...
Ir dėl...
Dėl ko?
Dane.
Aš žinau tavo galimybes.
Aš tave mokiau. Mes kartu skraidėm. Aš juk tave pirmąsyk paskyriau vade.
Bet?
Bet mes abu žinom, kad dabar lėmė kiti faktoriai.
Kiti faktoriai?
Kokie, Edai?
Liaukis, Dane.
Esi velniškai puiki astronautė. Niekas to neneigia.
Tačiau jei žaidimo sąlygos būtų lygios,
aš vadovaučiau šiai misijai, ir tu tai žinai.
Net nežinau, ką pasakyti.
Šitą mėšlą girdėjau visą savo gyvenimą, tik nesitikėjau išgirsti tai iš tavęs.
Dane.
Nagi.
Kas nutiko?
Pamečiau laikrodį.
Neabejoju, jis kažkur namie. Surasi. Kaip ir visada.
Ar Chavis yra?
Sí, sí.
Chavi!
Ar judu su Viku sutariate?
Aš su juo sutariu.
Jis su manim nesutaria.
Tėti, prašau, pasistenk su juo nesipykti, gerai?
- Aš negaliu... - Labas, mamyte.
Labas, vaikuti. Ar žinai, kur aš?
Aš - Mėnulyje.
Aš esu Džeimstono bazėje.
Matei ją per TV, taip?
Aš projektuoju „Sojourner 1“.
Tai - didelis erdvėlaivis, kuriuo žmonės po ketverių metų iš Mėnulio skris į Marsą.
Tavo mama kuria to erdvėlaivio variklius.
Jis žiūri filmukus.
Tėti, tai - tikra.
Aš iš tiesų čia. Mėnulyje.
Gali patikėti?
Ne. Tavo mama labai tavimi didžiuotųsi.
Aš irgi tavimi didžiuojuosi.
Man irgi gaila, kad jos nebėra.
Aleida, turiu surasti laikrodį. Atleisk.
Šeštai valandai turiu paruošt vakarienę.
Man reikia laikrodžio.
Ar žiūrėjai spintelėje prie lovos?
- Gal kažkas jį pavogė? - Niekas nevogė tavo laikrodžio.
Tėti?
O dabar - jūsų pažįstamas gubernatorius Džimas Bragas.
Nors ir netikėtas,
šis senatorės Vilson Džeimso Brago pasirinkimas
politologų vertinamas kaip gana tikėtinas
respublikonų kandidatės ėjimas.
Gubernatoriaus Brago stiprios
ir nuoseklios konservatyvios pozicijos gali pelnyti evangelikų balsus.
Edai?
Jėzau, ką, po galais, čia darai?
Sumauta žaislinė mašina.
Ar tau viskas gerai?
Tu kraujuoji.
Sumauti erškėtrožių krūmai.
Tau reikia susitvarkyti, eikš.
Sumautas batas.
Kitos Marso misijos metu man bus beveik 70-imt.
Manai, jie ten gabens senius?
Ne, bliamba.
Tai kas man lieka?
Kursuot į Mėnulį?
Remontuot buitinius prietaisus žemojoje Žemės orbitoje?
Esu arčiau galo, nei pradžios, Karen.
Ne taip norėjau išeiti.
Žinau. Tau nepatinka, kai bambu.
O kaip tu laikaisi?
Girdėjau, pardavei įmonę.
Taip.
Taip? Kaip gali būt tokia abejinga,
kai tavo banko sąskaita pasipildė keliais milijonais dolerių?
„Polaris“ turėjo būt mano naujasis gyvenimo etapas.
Ir jo neliko.
Spėju, štai koks tas
nuostabus rytojus, apie kurį svajojome.
Ne toks tviskantis nei tikėjausi.
Taip.
Ar kada galvoji...
Apie ką?
...koks būtų mūsų gyvenimas, jei tądien nebūtume susitikę?
Jei Penfild aveniu nebūtų sprogęs vamzdis
ir man nebūtų tekę važiuot aplinkkeliu,
o tuščioje aikštelėje nebūčiau pamačiusi tavęs, dėliojusio petardas?
Spėju, galvojai.
Tik kelis sykius.
Kas žino?
Gal būčiau užsiėmęs visai kitokia veikla.
Liaukis, Edai.
Tu - ne astronautas? Kurgi ne.
Gal inžinieriumi?
Pirmaisiais metais Anapolyje galvojau apie tai.
Norėjau išeit iš akademijos.
- Rimtai? - Taip.
Man buvo pragariškai sunku. Ilgėjausi namų.
Ilgėjausi tavęs.
Tai kodėl neišėjai?
Norėjau skraidyti.
Ir nenorėjau tavęs nuvilti.
Bet vis tiek nuvyliau. Per daug kartų.
Kodėl būtent civilinė inžinerija, Edai?
Norėjau pastatyt kažką ilgalaikio.
Kokį tiltą. Ar užtvanką.
Aš skraidau kiek? 40 metų...
- Taip. - ...ir ką palieku po savęs?
Saujelę medalių. Misijų antsiuvų.
Blunkančių nuotraukų iš laikraščių.
Batų dėžėje spintoje.
Sveiki. Kelė Boldvin pas Devą.
Gerai.
Jūs pirmą kartą „Helios“?
Taip.
Jei turėsit laiko po susitikimo, apžiūrėkite pastatą Nr. 2.
Ten statomos raketos.
3D spausdintuvas spausdina variklių detales.
Tai žymiai mažina kaštus ir lengvina kokybės patikrą.
Gerai.
Ačiū, Renė.
Karen.
Čia - tavo kabinetas?
- Ar kas ne taip? - Ne, ne.
Aš nežinau, tiesiog... Maniau, sėdėsi atskirame kabinete.
Mūsų įmonėje nėra hierarchijos.
Mes - vienas kolektyvas. Pameni?
Tai apie ką norėjai pakalbėti?
Norėjau paklausti, ar jau pasirinkai savo misijos į Marsą įgulos vadą?
- Dar ne. - Kodėl?
Patobulinus tavo viešbutį, erdvėlaivis iš esmės veiks automatiškai.
Įgula daugiausia bus tik prižiūrėtojai.
Aišku. Bet vis tiek reikės stipraus lyderio.
Taip.
Laimei čia, „Helios“, turime daug kvalifikuotų astronautų.
Nori žolelių matės?
Žinoma.
Klausyk, helio 3 kasyklos sunkvežimio vairuotojas čia netiks.
Juk jūsų varžovai bus NASA ir sovietai.
Jei ketini pareikšti pasauliui,
jog primontavęs išorinį variklį prie mano viešbučio skrisi į Marsą,
Volstrytas iš tavęs pasijuoks.
Tau reikia žmogaus, kuris suteiks projektui solidumo,
turinčio ilgą ir legendinį gyvenimo aprašymą,
gebančio įaudrinti žmonių vaizduotę.
Jie įsiaudrins, kai mes pirmieji nusileisime Marse.
Jei nusileisite.
Kas, jei kas nors nutiks?
Ryšys tarp erdvėlaivio ir Žemės gali užtrukti iki aštuonių minučių,
todėl tau reikia žmogaus, gebančio improvizuoti,
prisitaikyti ir įveikti bėdas.
To, kurio įtampa neerzina,
o atvirkščiai, ji jį pažadina.
Man susidaro įspūdis, jog kalbi apie konkretų žmogų.
Apie buvusį savo vyrą.
Jis lyg paskirtas vadovauti NASA misijai.
Edas nepatenkintas tenykšte valdžia.
Žinoma.
Jis ieško kito iššūkio.
Manau, jam patiktų tai, ką jūs čia bandote sukurti.
Norėjai pasakyti, ką mes čia kuriame?
Ei, prašau visų dėmesio.
Čia - Karen Boldvin.
Ji ką tik man pasiūlė įdomią idėją.
Ką manote apie tai, jog mūsų ekspedicijai į Marsą vadovautų Edas Boldvinas?
- Puiki idėja. - Būtų geras.
Taip.
Lyg Beibas Rutas žaistų tavo beisbolo komandoje.
Beibas Rutas miręs.
Neabejoju, kad Edas Boldvinas neilgai trukus keliaus ten pat.
Nesupykite.
Bet jis turi puikią patirtį,
o tokiu erdvėlaiviu dar niekas nėra skridęs.
Būtent.
Ir jis greičiausiai - toks pats senamadiškas, kaip ir visi NASA.
Čia svarbu lyderystė. Misija juk truks virš dvejų metų.
Mums reikia tokio kaip jis.
Girdžiu jus, bet ar neturėtumėme suteikti galimybę naujam žmogui?
Nėr čia ką galvot.
Jis turėjo būti pirmas žmogus Mėnulyje.
Padarykim taip, jog jis taptų pirmuoju Marse.
Įdomus požiūris.
Kas už, pakelkite rankas.
Gerai, pakalbėsiu su Edu.
- Karen. - Taip?
- Pamiršau vieną dalyką. - Taip?
Ateik pas mane dirbti. Juk beveik ir dirbi.
Ką? Siūlai man darbą?
Ką aš daryčiau?
Ką nori.
Ką tai reiškia?
Mes čia oficialių pareigų neturime,
jokios hierarchijos.
Pradėk nuo to, ką dirbai „Polaris“ projekte.
Samdei geriausius astronautus,
inžinierius ir skrydžių valdytojus.
Tu matai, kuo talentingas žmogus,
ir tu žinai, kaip tai išnaudoti.
Ačiū tau už pasiūlymą, Devai. Tikrai. Aš nemanau.
Karen.
Tu surizikavai ir pabandei įgyvendinti fantastišką idėją, bet tau nepavyko.
Tai kas?
Parodyk man tą, kuris nė sykio nesusimovė,
ir aš tau parodysiu tą, kuris niekada nerizikavo.
Aš daugiau negaliu. Apgailestauju.
Ar gali būt geresnė duoklė Semo atminimui?
Padėti įgyvendinti Raudonojoje planetoje tai, ką jūs kūrėte.
Aleida Rozales sutvarkė NERVA gedimą Mėnulio laivų statykloje,
todėl kol kas viskas vyksta pagal planą.
Bet mes nebegalim sau leisti panašios klaidos.
1996 m. gal ir atrodo toli,
bet ketveri metai prabėgs akimirksniu.
Imkimės įgulos.
Kuo anksčiau jie bus informuoti,
tuo greičiau gausime techninę įrangą ir tuo greičiau vyks pasirengimo darbai.
Turiu Edo pageidaujamos įgulos sąrašą. Jis juos jau informavo.
Jis norėjo pasiimti dukterį?
Jei nori bent vieno iš jų, pasakyk.
Jei ne, pati turėsi pranešti jiems blogą žinią.
Na, aš turiu savų minčių dėl to, kas sėdės mano dešinėje.
Kaip pati žinai, jis - velniškai geras lakūnas,
ir mums labai pravers jo pažangios aviacijos elektronikos žinios.
Atleiskite.
Kas yra?
Jums vertėtų įsijungti žinias.
Ačiū, Nuri.
„Soloflex“. Paprasta...
Tobuly...
Į „Helios“ šeimą noriu pakviesti
Karen Boldvin, „Polaris“ bendrakūrėją.
Jis nori būt kitas Konradas Hiltonas?
Yra manančių, jog kosminės kelionės - ne eiliniams piliečiams.
Aš visa širdimi nesutinku.
Pirmasis karšto oro balionas, pakilęs su žmogumi,
buvo sukurtas brolių Montgolfjerų.
Pirmąjį lėktuvą išrado dviračių gamintojai
Vilburas ir Orvilas Raitai.
Čarlzas Lindbergas pirmasis perskrido Atlantą
lėktuvu, pagamintu privačioje įmonėje.
O Robertas Godardas -
pirmąją pasaulyje skystuoju kuru varomą raketą išrado
savo mažame ūkyje Oburne, Masačusetse.
Mes įsigijome „Polaris“ savo drąsiai ekspedicijai
ten, kur nebūta nė vieno žmogaus.
Įmontavę jame itin pažangų metanu varomą variklį „Osprey“,
mes išsiveršime šiuo unikaliu erdvėlaiviu
iš Žemės orbitos į kupiną atradimų kelionę
į Marsą.
Pasaulio ponios ir ponai,
su jauduliu pristatau jums...
„Feniksą“.
Raudonojoje planetoje mes įkursime laisvos prekybos zoną.
Todėl ten klestės inovacijos ir ekonominis vystymasis.
Mes ten įkursime naują koloniją, naują visuomenę, naudingą visiems žmonėms.
Bet manimi galite netikėti.
Paklausykite žmogaus, vadovausiančio mūsų misijai.
Gyva legenda, patirties bagažą krovusi
nuo pat pirmųjų kosminių kelionių.
Žmogus, vadovavęs pirmajai bazei Mėnulyje,
likęs ten vienas, kai visai jo įgulai teko grįžti į Žemę.
Pirmasis įgulos, nugabenusios į kosmosą branduolinį variklį, vadas.
Edas Boldvinas.
- Kas tai... - ...po velnių?
Ačiū, Devai.
Edui Boldvinui neteks laukti ketverių metų.
Mes išskrisime, kai tik atsivers pirmasis Marso langas, 1994 m.
Prieš pilnus dvejus metus iki NASA ar Sovietų Sąjungos skrydžių.
Ateitis priklauso mums visiems.
Šaunuolis, Edai.
Parodyk toms niekšelėms.
Išvertė Egidija Namavičė